มังกรไฟ พิการขาด 4 ตัวหลัก บุกรัง กระต่ายแก้ว ศึกไทยลีก
บิ๊กแมตช์โตโยต้าไทยพรีเมียร์ลีก เสาร์นี้ (4 ก.ค.) กระต่ายแก้ว บางกอกกล๊าส เอฟซี เตรียมเปิดรังหญ้าเทียม ลีโอ สเตเดียม รับการมาเยือนของ มังกรไฟ บีอีซี เทโรศาสน ที่สภาพทีมพิการขาด 4 ตัวหลัก ทั้ง เมสซีเจ ชนาธิป สรงกระสินธ์, กัปตันทีม รังสรรค์ วิวัฒน์ชัยโชค, ชยพัทธ์ กิจพงษ์ศรีธาดา ที่ได้รับบาดเจ็บ ขณะที่ธนบูรณ์ เกษารัตน์ ติดโทษแบน ส่วนดาร์บี้แมตช์ภาคตะวันออก ตะหานน้ำ ราชนาวี ยกพลบุกรัง ฉลามชล ชลบุรี ,ศึกฟุตบอล โตโยต้า ไทยพรีเมียร์ลีก 2015 เสาร์ที่ 4 ก.ค.นี้ จะเป็นเกม นัดที่ 13 ของฤดูกาล มีแข่งขัน 5 คู่ 5 สนาม โดย บิ๊กแมตช์ เวลา 19.00 น. กระต่ายแก้ว บางกอกกล๊าส เอฟซี อันดับ 3 เปิดสนามหญ้าเทียมลีโอ สเตเดียม พบ มังกรไฟ บีอีซี เทโรศาสน อันดับ 12 ถ่ายทอดสด ทรูสปอร์ต เอชดี 3,บีจี เจ้าถิ่นนอกจาก เต๋าดินโญ ธนาสิทธิ์ ศิริผลา กับ โกชิ โอคูโบะ ที่เจ็บยาวก่อนหน้านี้ นอกนั้นพร้อมลงเล่นทั้งหมดนำโดยดาร์โก ทาเชฟสกี, ลาซาลัส คัมอิบี, พีรพงศ์ พิชิตโชติรัตน์ ขณะที่ บีอีซี เทโรศาสน เจอปัญหาใหญ่ในการจัดทัพ เนื่องจากตัวหลัก 4 คน ทั้ง เมสซีเจ ชนาธิป สรงกระสินธ์, รังสรรค์ วิวัฒน์ชัยโชค, ชยพัทธ์ กิจพงษ์ศรีธาดา มีอาการบาดเจ็บ แถม ธนบูรณ์ เกษารัตน์ ยังมาติดโทษแบนอีก ดังนั้นเกมนี้จำเป็นต้องส่งตัวสำรองลงสนามหลายคน แต่ยังมี อดิศักดิ์ ไกรษร, พีระพัฒน์ โน๊ตชัยยา, กิลเบิร์ต คูมสัน เป็นแกน,เวลา 18.00 น. ปราสาทสายฟ้า บุรีรัมย์ ยูไนเต็ด จ่าฝูงของตาราง เฝ้ารังไอ-โมบาย สเตเดียม พบ พลังเอ็ม โอสถสภา เอ็ม 150 อันดับ 9 ถ่ายทอดสดทรูสปอร์ต 2, ทรูสปอร์ต เอชดี 2 เกมนี้ บุรีรัมย์ ที่มีแต้มทิ้งอันดับ 2 เอสซีจี เมืองทองฯ ถึง 4 คะแนน ต่อให้แพ้นัดนี้ก็ยังคงรักษาตำแหน่งจ่าฝูงต่อไปได้อีกสัปดาห์ ส่วนความพร้อมจะหมดสิทธิ์ใช้งาน,โก ซุล กิ กองกลางที่ติดโทษแบน แต่คนอื่นๆพร้อมลงเล่นเพราะกลางสัปดาห์ได้พัก นำโดย ธีราทร บุญมาทัน, กิลเบอร์โต มาเชนา และดิโอโก ซานโต ขณะที่โอสถสภาฯ จะได้ฉัตรชัย บุตรพรม, เจษฎา พั่วนะคุณมี, อดิศักดิ์ กานู พ้นโทษแบนกลับมาลงสนามได้ทั้งหมด,อีกคู่เตะเวลาเดียวกัน กูปรีอันตราย ศรีสะเกษ อันดับ 13 เปิดสนามศรีนครลำดวน พบ นกใหญ่ ชัยนาท ฮอร์นบิล อันดับ 11 ถ่ายทอดสดทรูสปอร์ต 6 ส่วนสุพรรณบุรี เอฟซี อันดับ 6 เล่นที่สนามกีฬา จ.สุพรรณบุรี พบ ราชันมังกร ราชบุรี มิตรผล เอฟซี ทีมอันดับ 7 ถ่ายทอดสดทรู 4 ยู ในเวลา 19.00 น. และคู่สุดท้าย เวลา 20.00 น. เป็นดาร์บี้แมตช์ภาคตะวันออก ระหว่าง ฉลามชล ชลบุรี เอฟซี อันดับ 8 เล่นที่ชลบุรี สเตเดียม พบ ตะหานน้ำ ราชนาวี อันดับ 16 ถ่ายทอดสดทรูสปอร์ต 2
บิ๊กแมตช์โตโยต้าไทยพรีเมียร์ลีก เสาร์นี้ (4 ก.ค.) กระต่ายแก้ว บางกอกกล๊าส เอฟซี เปิดรังหญ้าเทียม ลีโอ สเตเดียม รับการมาเยือนของ มังกรไฟ บีอีซี เทโรศาสน ที่สภาพทีมพิการขาด 4 ตัวหลัก
ไทยพรีเมียร์ลีก,โตโยต้า ไทยพรีเมียร์ลีก,บางกอกกล๊าส เอฟซี,บีอีซี เทโรศาสน,ข่าวกีฬา,ข่าว,ไทยรัฐออนไลน์